CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNA OBRA O PROJECTE ARTÍSTIC SOBRE ELS MUSEUS DEL FUTUR. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6264)
  + [Valencià](/va/acuerdo/6264)






Selector de idioma

Leer

* [Español](/es/acuerdo/6264)
* [Valencià](/va/acuerdo/6264)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNA OBRA O PROJECTE ARTÍSTIC SOBRE ELS MUSEUS DEL FUTUR.[Butlletí Oficial Universitat d'Alacant](/ca/Publicacion)
========================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNA OBRA O PROJECTE ARTÍSTIC SOBRE ELS MUSEUS DEL FUTUR.

Data d'aprovació
:   10/03/2021

Data de publicació
:   11/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6264.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6264)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6264)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNA  OBRA O PROJECTE ARTÍSTIC SOBRE ELS MUSEUS DEL FUTUR.&url=https://www.boua.ua.es/va/acuerdo/6264)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNA OBRA O PROJECTE ARTÍSTIC SOBRE ELS MUSEUS DEL FUTUR.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 10 de març de 2021

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNA OBRA O PROJECTE ARTÍSTIC SOBRE ELS MUSEUS DEL FUTUR.

CURS: 2020-2021

BASES

1. OBJECTE DE LA CONVOCATÒRIA

L'objectiu és reflexionar sobre el paper que jugaran els museus en la societat del futur. Amb motiu de la celebració del Dia Internacional dels Museus (DIM), el Museu de la Universitat d'Alacant (MUA) posa en marxa el concurs “Els museus del futur”.

2. TEMÀTICA

Els treballs presentats a concurs tindran com a temàtica els museus del futur. Les persones que hi participen podran pensar i imaginar com serà l'arquitectura dels museus en el futur, com en seran les col·leccions, quin tipus d'exposicions s’hi mostraran, de quina manera podran ser visitats, quines activitats s’hi realitzaran, com seran les seues pàgines web o qualsevol altre aspecte que tinga relació amb els museus.

3. PARTICIPANTS

El concurs està obert a alumnat de col·legis i instituts, des d'infantil fins a batxillerat, de cicles formatius i d'educació especial de la província d'Alacant.

La participació podrà ser individual o col·lectiva, i els treballs hi podran ser presentats individualment o en grup, realitzats per tota una classe o, fins i tot, per tot un centre educatiu.

Els treballs també podran ser presentats per mares, pares o responsables legals de manera lliure en nom dels i de les menors.

4. TÈCNICA

Els treballs podran realitzar-se utilitzant qualsevol tècnica creativa, tant física com digital (dibuix, pintura, escultura, collages, gravat, fotografia, vídeo, àudio, creacions digitals…).

Les obres hauran de ser originals i inèdites, i no podran haver sigut presentades o premiades en altres concursos o exposicions.

5. PRESENTACIÓ

La presentació de les obres es realitzarà únicament de manera electrònica a través de l'adreça electrònica: [slt.nzzeqbtpdliwj@xm.fu](mailto:msq.ogxkdfxsjogub@ir.ve).

S'hi enviarà un únic arxiu en PDF que no podrà excedir els 10 MB que contindrà la informació necessària.

El professorat, mares, pares o responsables legals encarregats de presentar les obres hauran d'incloure-hi el nom i els cognoms, el telèfon de contacte, l’adreça de correu electrònic, el nom del centre educatiu a què representa, si escau, i la població.

De la mateixa manera, cada treball presentat estarà acompanyat del nom dels i de les estudiants, el curs, el títol de l'obra i una breu explicació d'aquesta.

En cada sol·licitud es pot presentar una obra o diverses. El professorat o els representants legals podran presentar un treball o diversos en una única sol·licitud.

Un/a participant solament podrà participar-hi amb un treball.

6. BAREM

Les obres presentades es valoraran d'acord amb els criteris següents: qualitat cultural o artística, coherència del contingut amb els objectius de la convocatòria; ús de noves tecnologies en la creació de continguts culturals innovadors; contribució de les obres a la divulgació d'expressions culturals i artístiques desenvolupades a la província d'Alacant, a la projecció territorial i a la dinamització de la cultura; incidència en col·lectius com la tercera edat, la infància i la joventut; propostes de foment de la igualtat de gènere, col·lectius en risc d'exclusió social i persones amb discapacitat.

7. TERMINI DE LLIURAMENT

La convocatòria serà publicada en el BOUA amb caràcter informatiu, prèviament a la publicació de l’extracte en el DOGV.

El termini de presentació dels treballs començarà l’endemà de la publicació de l’extracte d’aquesta convocatòria en el DOGV i finalitzarà a les 23.59 h del 30 d’abril del 2021.

8. JURAT

El jurat estarà format per la vicerectora de Cultura, Esport i Extensió Universitària o persona en qui delegue i dos integrants del personal tècnic del MUA.

9. PREMIS

Es concediran tres premis de 200 € cadascun, que seran lliurats al centre educatiu o al representant legal que haja presentat la sol·licitud.

Aquests tres premis es divideixen en tres categories:

- Infantil i primària  
- Secundària, batxillerat i cicles formatius  
- Educació especial

La decisió del concurs es farà pública el mes de maig del 2021 a través de la pàgina web del MUA ([www.mua.ua.es](http://www.mua.ua.es/)).

El lliurament de premis, si la situació sanitària ho permet, es farà en un acte públic en el Museu de la Universitat d'Alacant que serà anunciat amb la suficient antelació.

Amb les obres premiades i seleccionades el MUA organitzarà una exposició en línia en la pàgina web, que serà inaugurada el 18 de maig, Dia Internacional dels Museus.

El jurat podrà declarar desert el concurs.

En el cas que una categoria quede deserta, el premi podrà atorgar-se a altra categoria, a consideració del jurat.

La decisió del jurat serà inapel·lable.

10. MARC LEGAL I PRESSUPOSTARI

La dotació màxima per a aquesta convocatòria és de 600 € i es troba consignada en el capítol 4 del Servei de Cultura (33.21.8B.97.44). L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat d'aquesta.

La subvenció assignada al premi s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Les persones beneficiàries s'obliguen a facilitar la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

11. PUBLICACIONS

Atès el principi de transparència arreplegat en la Llei 40/2015, d’1 d’octubre, de Règim Jurídic del Sector Públic, i al que disposa l’article 45.1 de la Llei 39/2015, d’1 d’octubre, del Procediment Administratiu Comú de les Administracions Públiques, les publicacions detallades en aquestes bases es faran en l’adreça web www.mua.ua.es, que substitueix la notificació a les persones interessades i produeix els mateixos efectes.

12. CONFIDENCIALITAT

La informació aportada per les persones participants serà considerada confidencial pel jurat.

Les persones que participen en aquesta convocatòria donen el seu consentiment a la utilització de les dades bàsiques de les obres, títol i descripció per a finalitats de promoció de les accions pròpies de foment de la cultura per part de l'organització.

13. PROTECCIÓ DE DADES

Les dades de caràcter personal que són recaptades formaran part dels corresponents fitxers de la Universitat d'Alacant, que té com a finalitat la gestió dels expedients derivats d’aquesta convocatòria.

La persona responsable dels fitxers és el gerent de la Universitat d'Alacant.

De conformitat amb les disposicions de la legislació vigent en matèria de protecció de dades, es comunica que la Universitat d'Alacant tractarà les dades aportades, com aquells continguts en la documentació que les acompanye, amb la finalitat de gestionar adequadament el concurs “ELS MUSEUS DEL FUTUR”.

La base de legitimació d’aquest tractament es basa en el compliment d’una missió feta en interès públic o en l’exercici dels poders públics conferits a la Universitat d’Alacant, i en el consentiment expressat en la sol·licitud de participació en aquesta.

En el marc dels tractaments esmentats, les dades personals no podran ser cedides, excepte obligació legal. Així mateix, el material audiovisual i les dades de l’autora o autor es publicaran en la pàgina [www.mua.ua.es](http://www.mua.ua.es/),

en les seues xarxes socials i en les del Vicerectorat de Cultura, Esport i Extensió Universitària.

Es poden exercir els drets en relació amb el tractament de les dades personals d'accés, rectificació i supressió, entre d’altres, mitjançant sol·licitud dirigida a la Gerència de la Universitat d’Alacant en el Registre General o bé a través de la seu electrònica (<https://seuelectronica.ua.es>).

Es pot consultar la informació addicional i detallada sobre protecció de dades, els drets i la política de privacitat de la Universitat d'Alacant en l’enllaç següent: <https://seuelectronica.ua.es/es/privacidad.html>.

14. DRETS DE REPRODUCCIÓ

La Universitat d'Alacant es reserva el dret a la reproducció de les obres sempre que siga sense finalitats lucratives. La Universitat d'Alacant farà constar en futures reproduccions impreses o digitals el nom de l'autor o l’autora.

La Universitat d'Alacant podrà modificar o fer ús de les obres amb finalitats divulgatives o publicitàries.

15. ACCEPTACIÓ DE LES BASES

La participació en aquest concurs implica l'acceptació de les bases, que podran ser interpretades pel jurat i el Vicerectorat convocant en aquells aspectes no previstos inicialment, com també la cessió a la Universitat d'Alacant de tots els drets de propietat intel·lectual que els corresponguen sobre les obres presentades que siguen requerits per a realitzar amb aquestes tots els usos previstos en les bases.

16. RECURSOS

Contra la convocatòria, les bases d’aquesta i tots els actes administratius que se’n deriven, que esgoten la via administrativa, pot interposar-se recurs contenciós-administratiu davant del jutjat contenciós-administratiu d’Alacant que siga competent, en el termini de dos mesos comptats a partir de l’endemà de publicar-se, d’acord amb el que estableix l’article 114 de la Llei 39/2015, d’1 d’octubre, del Procediment Administratiu Comú de les Administracions Públiques, 6.4 de la Llei orgànica 6/ 2001 de 21 de desembre, d’Universitats i 46 de la Llei 29/1998, de 13 de juliol, reguladora de la Jurisdicció contenciosa-administrativa. Davant de les actuacions de la Comissió de valoració, podrà interposar-se recurs d’alçada previst en l’article 121 de la Llei 39/2015, en el termini d’un mes comptat des de l’endemà de les seues publicacions o notificacions. El recurs podrà interposar-se davant de l’òrgan que va dictar l’acte que s’impugna o davant del rector com a òrgan competent per a resoldre’l.

Davant les actuacions definitives del jurat, podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs correspone





[Carretera Sant Vicent del Raspeig s/n  
03629 Sant Vicent del Raspeig - Alacant  
 Tel. 04 818 0002 - Fax 99 358 6147](https://www.google.es/maps/@45.252297,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12492&trk=tyah&trkInfo=tarId%2L0250773579346%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)